b"\n_START_ARTICLE_\nN\xc3\xa0iade auriculada\n_START_SECTION_\nDescripci\xc3\xb3\n_START_PARAGRAPH_\nFa 70-90 \xc3\x97 110-180 \xc3\x97 30-50 (al\xc3\xa7ada) mm. T\xc3\xa9 una petxina de color negre o marr\xc3\xb3 fosc, molt s\xc3\xb2lida i que pot pesar fins a 0,6 kg. El marge inferior \xc3\xa9s c\xc3\xb2ncau._NEWLINE_Durant la fase larv\xc3\xa0ria esdev\xc3\xa9 un par\xc3\xa0sit en l'epiteli de certes esp\xc3\xa8cies de peixos com ara, la bavosa de riu, la gamb\xc3\xbasia, l'esturi\xc3\xb3 siberi\xc3\xa0, Acipenser naccarii i l'esturi\xc3\xb3 com\xc3\xba. T\xc3\xa9 una esperan\xc3\xa7a de vida de cinquanta a vuitanta anys, tot i que n'hi ha exemplars que poden assolir els cent anys d'edat.\n_START_SECTION_\nH\xc3\xa0bitat\n_START_PARAGRAPH_\nViu als grans rius, generalment mig colgat al fons.\n_START_SECTION_\nDistribuci\xc3\xb3 geogr\xc3\xa0fica\n_START_PARAGRAPH_\nEs troba a Fran\xc3\xa7a i la pen\xc3\xadnsula Ib\xc3\xa8rica (riu Ebre) i s'extingiren a B\xc3\xa8lgica, Tx\xc3\xa8quia, Alemanya, It\xc3\xa0lia, Luxemburg, els Pa\xc3\xafsos Baixos i el Regne Unit.\n_START_SECTION_\nEstat de conservaci\xc3\xb3\n_START_PARAGRAPH_\nEs va extingir del riu T\xc3\xa0mesi fa 4.000-5.000 anys, del Rin despr\xc3\xa9s de l'any 1500 i gaireb\xc3\xa9 de tots els grans rius de Fran\xc3\xa7a despr\xc3\xa9s de 1900. Les poblacions ib\xc3\xa8riques es troben amena\xc3\xa7ades per la destrucci\xc3\xb3 del seu h\xc3\xa0bitat natural i per la proliferaci\xc3\xb3 d'una esp\xc3\xa8cie invasora, la Sinanodonta woodiana."